


Energetski svetovalec iz ESP JESENICE Vam je pripravil članek z naslovom: OBNOVLJIV VIR ZA PRIPRAVO TOPLE SANITARNE VODE IN OGREVANJE ZGRADB – TOPLOTNA ČRPALKA I.DEL.
UVOD

V Žirovniški občini se gradi več nizkoenergijskih – montažnih hiš. Lastniki teh in mnogi občani se zanimajo za sodobni način ogrevanja z »OVE – OBNOVLJIVIMI VIRI ENERGIJE, kamor spadajo tudi toplotne črpalke. Pri načrtovanju ali obnovi ogrevalnega sistema občani razmišljajo tudi o toplotni črpalki. Ta je danes popularen vir ogrevanja stanovanjske hiše. Pred odločitvijo vam svetujemo posvet z neodvisnim strokovnjakom. Ta vam bo predstavil prednosti in slabosti ogrevanja s toplotno črpalko in proučil vaše naravne danosti. Za vsako lokacijo so dane možnosti, ki jih je treba natančno preučiti. Pri tem so najvažnejše naravne danosti, če jih ni sistem ne deluje ekonomsko. Izvajalci del in zastopniki proizvajalcev pa vam obljubijo vse najlepše samo, da boste kupili napravo od njih.
Toplotna črpalka je naprava, ki izkorišča obnovljive vire energije, to je sončno energijo, ki ogreva;

Zrak na zemlji, zemljo, kamenite masivne in vode / podtalnico, stoječe in tekoče vode izvir, potok, reka /.

Direktiva EU Evropske unije zahteva od članic, da povečajo delež obnovljivih virov do leta 2020 na 20 % odstotkov v skupnem deležu porabe energije.

Žirovniška občina nima naravne danosti s talno vodo in tudi ne z izviri, ker polnijo jezero v dolini Završnica. Ima pa zemljo za zemeljske kolektorje, če ta ni peščena, ki ima manjši učinek.

· KAKŠNE OBNOVLJIVE VIRE ENERGIJE POZNAMO ?

TOPLOTNA ČRPALKA JE AGREGAT, ki izkorišča OBNOVLJIVE VIRE ENERGIJE, to je sončno energijo, ki ogreva zemljo, vodo in zrak.

Direktiva EU Evropske Unije od članic zahteva, da povečujejo delež obnovljivih virov energije. Zmanjšujejo pa porabo fosilnih goriv. Pri teh se v ozračje dvigajo produkti zgorevanja plini: CO2 ogljikov dioksid, CO ogljikov monoksid in dušikovi oksidi. Predvsem CO2 plin je povzročitelj – toplogredni plin, ki ogreva zemeljsko atmosfero.

Poraba fosilnih goriv se lahko zmanjša najučinkovitejše z obnovljivimi viri energije in z učinkovito rabo energije.

V  občini Žirovnica je poraba tople sanitarne vode  velika, zato je priprava z obnovljivimi viri energije še kako ekološka in ekonomsko upravičena.

· KATERI SO OBNOVLJIVI VIRI ENERGIJE ?

Med obnovljive vire energije spadajo; sončna energija, veter, zrak, voda in  zemlja.

Z uporabo obnovljivih virov energije država prispeva svoj delež zmanjšanja emisij toplogrednih plinov v ozračje. Prav zdaj poteka svetovna pripravljalna konferenca v PODSDAMU v Nemčiji, ki bo pripravila materiale za svetovno srečanje držav o ukrepih za obvarovanje okolja.

Naprava za izkoriščanje obnovljivih virov energije iz; zraka, vode in zemlje je TOPLOTNA ČRPALKA.

Toplotna črpalka je naprava, ki izkorišča okoliško toploto in jo pretvarja v uporabno toploto za ogrevanje prostorov in pripravo tople sanitarne vode. Toplota, ki jo črpa iz okolice toplotna črpalka je akumulirana sončna energija v različnih snoveh, zato predstavlja obnovljivi vir energije.

Fizikalni princip delovanja toplotne črpalke je zelo enostaven in ga že dolgo uporabljamo v hladilnih napravah. Razlika med hladilnikom in toplotno črpalko je torej le v tem, da hladilnik hladi svojo notranjost, pri tem pa v okolico oddaja toploto, ki je odpadna. Toplotna črpalka pa ravno nasprotno odvzema toploto iz okolice in s to toploto ogreva nek drug medij – običajno vodo.

· DELOVANJE TOPLOTNE ČRPALKE

Toplotna črpalka je naprava, ki snovem iz okolice odvzema toploto na nižjem nivoju, ter jo odda v ogrevalni sistem na višjem temperaturnem nivoju. Toplotne črpalke izkoriščajo; toploto zraka, podtalne, površinske vode, toploto v zemlji in kamenitih masivih. Izkorišča se tudi lahko odpadno toploto.

Da to lahko deluje je potrebno v krožni ciklus /proces/ dovesti potrebno pogonsko energijo, ki je električna energija.

Toplotna črpalka snovem iz okolice odvzema toploto na nižjem temperaturnem nivoju, ter jo odda v ogrevalni sistem na višjem temperaturnem nivoju. Da to lahko deluje je potrebno v krožni proces dovesti potrebno pogonsko energijo, ki je električna. Za prenos toplote služi delovni medij, ki s spremembo svojega agregatnega stanja prenaša toploto iz okolice v ogrevalni sistem. Delavno sredstvo v toplotni črpalki je hladivo. 

Hladiva so snovi, ki se uparijo že pri nižjih temperaturah na primer 0 stopinj Celzija – 35 stopinj Celzija. Zaradi škodljivega vpliva hladiv na bazi flour – klor – ogljikovodik na ozonsko plast ozračja, to je učinek tople grede je njihova uporaba od leta 1995 prepovedana. V toplotnih črpalkah, se uporablja od tedaj hladiva R 22, R 134 a in mešanica R 404 a in R 410 a.

Nova hladiva nimajo škodljivih vplivov na okolje. Glede na konstrukcijsko izvedbo ločimo kompaktne toplotne črpalke in toplotne črpalke kjer je pogonski del ločen od hranilnika tople vode »split izvedba«.

Največkrat je uparjevalnik inštaliran bliže viru toplote, medtem ko sta kondenzator in hranilnik toplote postavljena v kotlovnici.

Glede na izvedbo pogonske energije poznamo dve vrsti toplotnih črpalk;

Kompresorske toplotne črpalke in absorbcijske toplotne črpalke.

KAKŠNE VRSTE TOPLOTNIH ČRPALK POZNAMO ?

V praksi poznamo dve vrsti toplotnih črpalk;

kompresorske in absorbcijske.

· KOMPRESORSKE TIP TOPLOTNE ČRPALKE
Delujejo po sledečem krožnem tehničnem postopku:

Hladilno sredstvo – hladivo, ki kroži po zaključnem tokokrogu, v uparjevalniku odvzame toploto okoliškemu mediju / zrak, vodi ali zemlji – kameninam/ in se upari. Uparjeno hladivo nato potuje skozi kompresor, ki mu zviša tlak. V kondenzatorju se uparjeno hladivo utekočini in pri tem odda toploto mediju, ki ga ogreva. Običajno je medij voda. Tekoče hladivo nato potuje skozi dušilni ventil, kjer ekspandira na nižji tlak. Ta krožni proces se ciklično ponavlja, dokler deluje toplotna črpalka. Za delovanje kompresorja toplotna črpalka potrebuje električno pogonsko energijo. Redkeje pa tudi iz kakšnega drugega pogonskega vira.

Toplotna črpalka torej na osnovi dovedenega mehanskega dela »proizvaja« toploto. Njena prednost je v tem, da je delež pridobljene toplote večji od vloženega mehanskega dela – pogonske električne energije.

GRELNO ŠTEVILO TOPLOTNE ČRPALKE : E = Qo / Pk

Razmerje med pridobljeno toploto Qo in vloženo energijo – mehanskim delom Pk imenujemo grelno število. Grelno število označujejo tudi proizvajalci z oznako COP.

Njegova vrednost pa je odvisna od vrste toplotne črpalke in od vira okoliške toplote in je med 2,5 in 3. Za en vloženi del pogonske energije, ki jo moramo plačati, dobimo brezplačno 2,5 – 3 dele brezplačne toplote. Skandinavske toplotne črpalke voda / voda še presegajo gornjo vrednost in obratujejo z grelnim številom do 3,5 pri sistemu voda / voda.

· ABSORBCIJSKE TOPLOTNE ČRPALKE – KAKO DELUJEJO ?
Od kompresorskih toplotnih črpalk se te ločijo po vrsti pogona. Namesto mehanskega kompresorja, imajo tako imenovani toplotni kompresor, ki kot pogonsko energijo izkorišča različne energijske vire  na primer bioplin, fosilna goriva. Temu bi lahko rekli tudi neke vrste plinski motor.

Uporaba absorbcijskih toplotnih črpalk v gospodinjstvu ni razširjena, pač pa na posestvih z živinorejo, kjer je stranski produkt bioplin. Tam običajno plinski motor na bio plin proizvaja tudi električno energijo.

· TOPLOTNI VIRI, KI JIZ IZKORIŠČA TOPLOTNA ČRPALKA !
Pred investicijo je treba zelo natančno proučiti toplotni vir, ali bo uporaben v času zimske ogrevalne sezone. Morajo biti dane naravne danosti, da se lahko odločimo za investicijo. Zavedati se je treba, da pri izpadih električne energije ni delovanja toplotne črpalke in s tem ogrevanja. Potreben je drug rezervni vir ogrevanja v zimskem času  - lahko lesna biomasa.
V našem okolju je veliko neizkoriščenih virov, ki jih z drugimi napravami ne moremo koristno uporabiti. Z toplotno črpalko pa lahko izkoriščamo te vire toplote na primer: sončna energija, zunanji zrak, podtalno vodo, površinsko vodo, zemljo in odpadno toploto.

· SOLARNA ENERGIJA – TO JE ENERGIJA SONČNEGA OBSEVANJA !

Sončna energija je tista, ki omogoča izkoriščanje vseh teh navedenih virov razen odpadne toplote. Vsi ti viri se ogrevajo s sončno energijo. Neposredna uporaba sončne energije kot toplotnega vira pa je v sistemih z veliko absorbcijo sončne energije na primer sončne strehe ograje, posebni absorberji vkopani v tla. V njih se celo leto segreva medij – običajno je to slana voda, ki je odporna proti zmrzali.

Ta odda toploto preko posebnega prenosnika toplote uparjevalniku toplotne črpalke. Zaradi visoke cene se te naprave uporabljajo zelo malo. sončna energija se bolj učinkovito izkorišča z direktnimi solarnimi sistemi – s sprejemniki sončne energije – sončnimi kolektorji.

·  ZUNANJI ZRAK – TOPLOTA OKOLIŠKEGA ZRAKA
Toplota zunanjega zraka je zelo velik vir toplote, posebno poleti in v prehodnem času, pozimi pa na južni strani fasad zgradb. Slaba stran je, da ga je pozimi najmanj na razpolago, ko je potreba po ogrevanju največja. Toplotne črpalke ga lahko izkoriščajo do 0 stopinj Celzija. Skandinavske toplotne črpalke pa celo do minus 15 stopinj Celzija, ko se samodejno izklopijo. Da je to res imamo na KOROŠKI BELI hišo, ki se ogreva celo zimo s toplotno črpalko, zelo mali del energije se dodaja v ekstremnem mrazu.

V priobalnem pasu pa je toplotna črpalka primeren vir za ogrevanje prostorov. Za 1 KW toplotne moči je potrebna količina zraka od 400 – 600 m3/h odvisno od temperature zraka. Zrak dovajamo z ventilatorjem, ki nekoliko poveča šumnost delovanja naprave. Ta način velja za toplotno črpalko, ki je inštalirana zunaj stavbe.

Toplotne črpalke inštalirane v kletnih prostorih pa ohlajajo te prostore na primer pregrete kleti, vinoteke itd.

· PODTALNE VODE – PODTALNICA V ZEMLJI
Podtalna voda je s svojo temperaturo od + 6 do + 10 stopinj Celzija ugoden energijski vir. Izkoriščanje je gospodarno če ni hladnejša od + 6 stopinj Celzija. Tehnična izvedba sistema je zahtevna in je tudi draga. Obvezno je treba zgraditi dva vodnjaka. Iz enega črpamo vodo, v drugega jo vračamo in služi kot ponor vode. Potrebno je ugotoviti pretok vode, narediti analizo vode. Pomembna je tudi globina podtalnice. Za 1 KW pridobljene moči je potrebno okoli 1400 litrov vode na uro, če je temperaturna razlika 3 stopinje Celzija. Če je višja okoli 5 stopinj Celzija pa le 1000 m3 vode / h.

· POVRŠINSKE VODE

IZVIRI, POTOKI, REKE, STOJEČE VODE

Površinska voda je zelo zanimiv toplotni vir za izkoriščanje, ker je njena temperatura odvisna od okoliškega zraka. Pri nas v Sloveniji zanimanje za izkoriščanje površinske vode narašča, ker je to stalen energijski vir izkoristki pa veliki. Skandinavska toplotna črpalka IVT GREENLINE voda / voda z oznako GVR pokrije 90 – 93 % energetskih potreb hiše. Grelno število je ob sorazmerno konstantni temperaturi površinske vode – izvira od 2,9 – 3,38. Brezplačni delež toplotne energije je sorazmerno visok pri uporabi toplotne črpalke voda / voda.

Toplotne črpalke, ki izkoriščajo toplotni potencial vode VODA : VODA ima največjo grelno število COP, ki je 4 – 4,5.

Površinska voda, izviri, potoki, reke, jezera so zelo zanimiv toplotni vir za izkoriščanje s toplotno črpalko. V Sloveniji narašča zanimanje za izkoriščanje površinske in podtalne vode. To je stalen vir za ogrevanje s toplotno črpalko z visokim izkoristkom in z temperaturo ogrevne vode, ki so od 50 stopinj Celzija do 60 stopinj Celzija. Za to izkoriščanje so primerne konstrukcije toplotnih črpalk VODA : VODA. 
Brezplačni delež toplotne energije je visok, zato so te toplotne črpalke najzanesljivejši vir ogrevanja. Na Jesenicah se ogreva hiša površine 270 m2 s toplotno črpalko VODA : VODA iz zatoka reke SAVE.

Količina vode, ki je potrebna za ogrevanje je od 0,8 – 1 liter na sekundo. Današnje sodobne toplotne črpalke delujejo samo na pretok vode skozi toplotno črpalko. Potreben je akumulator vode cca 700 litrov, del vode se uporablja za sanitarne namene.

Poznamo več proizvajalcev toplotnih črpalk na primer:

VIESSMANN, BUDERUS, OCSNER, IVT GRENLINE, TERMOTEHNIKA, GORENJE, JUNKERS, TEHNOHLAD itd.

· ZEMELJSKA POVRŠINA IN KAMENITI SKLADI - MASIVI
Ta energijski vir je poleg vodnih virov edino zanesljiv vir toplote. Pa naj bo to površinska zemlja – zemeljski kolektor ali globina zemlje GEOSONDA, ki je lahko tudi do globine 150 m ali več.

Toplota akumulirana v zemlji in kamnitih masivih je zanesljiv vir toplote, prednost je konstantna vrednost toplote. Povprečni odvzem toplote iz zemlje na globini 1,5 do 2 m je 15 – 35 W/m2. Za 1 KW potrebne toplotne moči potrebujemo od 30 – 40 m2 površine. Velja ocena, da mora biti površina zemlje 3 – 4 krat večja od ogrevne površine. Cevni prenosnik, ki predstavlja uparjevalnik toplotne črpalke je iz polietilenskih cevi, ki so položene v zemljo v eni ali več plasteh, lahko so cevne spirale. Delavni medij je največkrat voda. Odvzem toplote iz zemlje je odvisen od sestave zemljišča. V ilustracijo povprečni odvzem toplote iz zemlje:






V Wattih/m2 površine
Granitni masiv


60 - 65

Močvirska tla



30 – 35

Vlažna ilovnata tla


25 – 30

Suha ilovnata tla


15 – 20
Suha peščena tla


10 – 15
Peščena tla so najmanj primerna, ker potrebujejo zelo veliko površino.

V Sloveniji so ti sistemi toplotnih črpalk ZEMLJA : VODA že zelo izpopolnjeni in tehnično izvedljivi. Cevi se polagajo v zemljo na tri načine:
- z vrtanjem GEOSONDA in vstavitvijo v vrtino cevi z nosilcem toplote.

- z zemeljskim kolektorjem

Cevi se polagajo v zemljo v izkopane kanale, ki se izkopavajo običajno s kabeljskim bagrom. To je sorazmerno poceni postopek.

Ali se izkoplje celotno površino zemlje in se cevi položijo, se tlačno preizkusijo in se nato zasuje celotno površino. Globina cevi je od 1,5 do 2 m. Površina je odvisna od kvalitete zemlje in je okoli 600 – 800 kvadratnih metrov površine.

ZAKLJUČEK:

TOPLOTNE ČRPALKE DA, STROKOVNA TEHNIČNA REŠITEV, ČE JE NARAVNA DANOST – NEODVISNI NASVET.

- NE, ČE VAS PREPRIČA PONUDNIK IZVAJALEC DEL, ČE NE GRE ZEMLJA : VODA, VAM PONUDI ZRAK : VODA.

TOPLOTNA ČRPALKA ZRAK : VODA NI PRIMERNA ZA GORENJSKO JE SAMO KOT DODATNO OGREVANJE, KOT STALNO PA V SREDINI STANOVANJSKEGA BLOKA.

Brezplačne informacije in nasvete dobite v Energetsko svetovalni pisarni Jesenice, Titova c. 7. Uradne ure so v torek in četrtek od 15 – 18 h. Ob vsakem času deluje avtomatski telefonski odzivnik – telefonska številka 04 / 586 39 87.

